**Školska ekskurzija 7. i 8. razreda**

**Vrijeme realizacije: 14. – 17. lipnja 2022.**

**Razredni odjeli i razrednici**:

 **7. R** (razrednica Katarina Kunić) i **8.d** (razrednica Lidija Dušak)

Potrebna **financijska sredstva za realizaciju** ove izvanučioničke nastave **osigurat će roditelji učenika.**

Trajanje izvanučioničke nastave: **4 dana (3 noćenja)**

**Broj učenika: 41**

**Planirano odredište: BIOGRAD NA MORU**

 **(Karlovac -Aquatika – Šibenik - Sokolarski centar- – Zadar - NP Krka - Nin)**

**1.DAN:**

**MJESTO POLASKA (NOVI MAROF) – KARLOVAC – BIOGRAD NA MORU**

Polazak autobusa ispred škole u jutarnjim satima. Vožnja autocestom do **Karlovca**, uz stajanje putem za kavu i toalet. Odlazak u obilazak **Aquatike** – slatkovodnog akvarija Karlovac. Šetnja gradom s našim vodičem.

Nastavak putovanja prema **Biogradu na Moru**. Smještaj u hotel u višekrevetne sobe.

Odlazak na kupanje, te slobodno vrijeme za rekreaciju i zabavu. Šetnja Biogradom prema dogovoru.

**Ranija večera** u hotelu.

**Animacija uz animatora.** Noćenje.

**2. DAN:**

**BIOGRAD NA MORU - ŠIBENIK - SOKOLARSKI CENTAR DUBRAVA –– ZADAR**

**Doručak.**

Slijedi odlazak **u Šibenik,** razgled grada s lokalnim vodičem: Šibenska katedrala Sv. Jakova, gradska loža, crkvica Sv. Barbare, Kneževa palača, trg 4 bunara, tvrđava Sv. Ana.

Vožnja **do Dubrave** kod Šibenika i obilazak **Sokolarkog centra Dubrava**, prvog azila za ptice grabljivice u Hrvatskoj. Po dolasku program službenih osoba gdje će se učenici upoznati s tajanstvenim životom sokolova, načinom lova (sokolarnjem). Slobodno vrijeme za odmor i slikanje sa pticama. Povratak u Biograd.

**Ručak** u hotelu.

Odlazak na kupanje, te slobodno vrijeme za rekreaciju i zabavu.

Ranija **večera.**

Izlet do **Zadra.** Po dolasku, susret s lokalnim vodičem i razgled znamenitosti: crkva sv. Donata, katedrala sv. Stošije, crkva i samostan Sv. Marije, crkva sv. Krševana, crkva sv. Šime, Kopnena vrata, Trg 5 bunara, Forum, Narodni Trg s vijećnicom, Morske orgulje, Pozdrav Suncu. Slobodno vrijeme.

Povratak u Biograd. Noćenje.

**3. DAN:**

**BIOGRAD NA MORU - NP KRKA (brodom do SKRADINA) – BIOGRAD NA MORU**

**Doručak.**

Odlazak u posjet **NP Krka** i obilazak ljepote jednog od naših krških bisera. Razgled mlinica sa pripadajućim sadržajima: etno zbirka, stupa, valjalica, mlin, te tkalački stan, kovačnica itd. uz prezentacije starih zanata, uživanje u netaknutoj prirodi i odmor. Povratak brodom od Skradinskog buka do **Skradina** i autobusom u hotel na **ručak.**

Odlazak na kupanje, te slobodno vrijeme za rekreaciju i zabavu, po dogovoru šetnja Biogradom

**Večera.**

**Animacija od 20.00-22.00h.** Noćenje.

**4. DAN:**

**BIOGRAD NA MORU – NIN - NOVI MAROF**

**Doručak.**

Slobodno vrijeme za kupanje po želji i za spremanje stvari do ručka.

**Ručak** u hotelu i odjava iz hotela.

Kratki odmor prije putovanja.

Vožnja prema **Ninu,** odlazak u šetnju Ninom, nekadašnjim gradom hrvatskih kraljeva i biskupa, najstarijim hrvatskim kraljevskim grada, obilazak Crkve Sv. Križa (najmanja katedrala na svijetu), kip slavnog biskupa Grgura Ninskog.

Nastavak vožnje kući autocestom s usputnim zaustavljanjima prema potrebi i povratkom na mjesto polaska (**Novi Marof**) u večernjim satima.

Mogućnost zamjene aktivnosti programa 2., 3. i 4. dana – ovisno o vremenskim uvjetima.

**U cijenu uključiti:**

- prijevoz turističkim autobusom koji udovoljava zakonskim propisima za prijevoz učenika

- turistički vodič - pratitelj putovanja

- smještaj u hotelu u Biogradu na Moru (1/2, 1/3 sobe) na bazi 3 puna pansiona

- ulaznice u slatkovodni akvariji Aquatica u Karlovcu

- ulaznica u Sokolarski centar, uz stručno vodstvo

- ulaznice u NP Krka i vožnja brodom do Skradina

- lokalni turistički vodič u Zadru i Šibeniku

- animator za večernje aktivnosti uz animaciju

- gratis za nastavnike u pratnji s troškom pratnje (4 nastavnika)

- svi razgledi prema programu

- osiguranje od posljedica nesretnog slučaja, jamčevina za turistički paket aranžman, osiguranje od odgovornosti, organizacijski trošak

- ugovor agencije i roditelja treba sadržavati mogućnost povratka cjelokupnog uplaćenog novca roditeljima u slučaju otkazivanja ekskurzije zbog pandemije ili zaraze Covidom-19, najkasnije 14 dana od dana otkazivanja ekskurzije